ముంబై, జూన్ 19: భోజ్పురి నటి అంజలి శ్రీవాస్తవ (29) అనుమానాస్పద స్థితిలో మృతిచెందారు. సోమవారం ముంబైలోని జుహూలో ఆమె నివసిస్తున్న అపార్ట్మెంట్లో సీలింగ్ ఫ్యాన్కు వేలాడుతున్న స్థితిలో అంజలి మృతదేహాన్ని పోలీసులు కనుగొన్నారు. ప్రాథమిక దర్యాప్తు ప్రకారం అంజలి ఆత్మహత్య చేసుకున్నట్టుగా అనుమానిస్తున్నారు. అయితే ఆమె ఇంట్లో పోలీసులు జరిపిన సోదాల్లో సూసైడ్నోట్ ఏదీ లభ్యం కాలేదు. తమ ఫోన్ కాల్స్కు అంజలి స్పందించకపోవడంతో ఆమె బంధువులు పోలీసులకు సమాచారం ఇచ్చారు. అపార్ట్మెంట్ యజమాని డూప్లికేట్ కీతో పోలీసులు ఫ్లాట్ తెరిచి చూడగా అంజలి మృతదేహం ఫ్యాన్కు వేలాడుతూ కనిపించింది. కాగా నటి అంజలి మృతికి బయటిశక్తులేవైనా కారణమా? అనే అనుమానంతో సీసీటీవీ ఫుటేజీని పోలీసులు పరిశీలిస్తున్నారు. ఈ మేరకు అనుమానాస్పద వ్యక్తులెవరైనా ఆమె  ఫ్లాట్లోకి  ప్రవేశించారా? అనే విషయాన్ని తేల్చేపనిలో పడ్డారు. కాగా పోస్టుమార్టం నివేదిక వచ్చిన తర్వాతే ఆమె మృతికి గల కారణంపై ఓ అంచనాకు రాగలమని పోలీసులు తెలిపారు.
mumbai, joon 19: bhojpuri nati anjali srivastava (29) anumaanaaspada sthitilo mrutichendaaru. somavaram mumbailooni juhulo aame nivasistunna apartmentlo sealing fyaanku velaadutunna sthitilo anjali mrutadehaanni poliisulu kanugonnaru. praathamika daryaaptu prakaaram anjali aatmahatya chesukunnattuga anumaanistunnaaru. ayithe aame intlo poliisulu jaripina sodaallo susidenot edhee labhyam kaaledu. tama fon kaalsku anjali spandinchakapovadamto aame bandhuvulu polisulaku samacharam icharu. apartment yajamani dooplicate keetho poliisulu flat terichi chudagaa anjali mrutadeham fyaanku vaelaadutuu kanipinchindi. kaga nati anjali mrutiki bayatisaktulevaina karanama? ane anumaanamtho cctv phutageeni poliisulu pariseelistunnaaru. ee meraku anumaanaaspada vyaktulevarainaa aame  flatloki  pravesinchaaraa? ane vishayaanni telchepanilo paddaaru. kaga postumartam nivedika vachina tarvate aame mrutiki gala kaaranampai oo anchanaaku ragalamani poliisulu telipaaru.